Susan Blackmore

Dr. Susan Jane Blackmore (London, 1951. július 29. – )  brit író, előadó, a Plymouth Egyetem vendégprofesszora. Kutatási területei közé tartozik a memetika, a parapszichológia, a tudat. Leginkább talán A mémgépezet című könyvéről ismert.

Munkássága  
Pszichológiából és élettanból diplomázott az Oxfordi Egyetemen (St. Hilda's College). További tudományos fokozatait a Surreyi Egyetemen szerezte (MSc: 1974., PhD: 1980) környezeti pszichológiából, illetve parapszichológiából. Téziseinek címe: "Extrasensory Perception as a Cognitive Process".

Kutatási területei: mémek, az evolúció elmélete, tudat és paranormális jelenségek.

Gyakran feltűnik a televízióadásokban, ahol paranormális személyiségek vitapartnere a legkülönfélébb témákban (szellemek, hatodik érzék, testen kívüli érzékelés (ebben a témában írt könyve: „unenviable role of Rentaskeptic”). UFO-k által elszöktetett emberekről szóló tereferékben is gyakorta látható. Másfajta tv-műsorokban is vállal szereplést. Ismertebb témái: intelligens majmok, az angol „Big Brother” versenyzőinek pszichológiai karaktere.

Több tudományos folyóirat szerkesztőségi tagja:
 Journal of Memetics – 1997 óta,
 Skeptical Inquirer – 1998 óta.

Egyik újabb könyve (Consciousness: An Introduction; 2004), az első olyan könyv, mely a maga teljességében taglalja a tudatot vizsgáló tudományágat. Ebben a műben olyan témákkal foglalkozik kimerítően, mint az elme és a test problémája, a tudat nagy problémája, az elme filozófiája, kognitív neuropszichológia, kognitív természettudomány, mesterséges intelligencia, evolúció, parapszichológia, más tudat állapot, fenomenológia, buddhizmus és meditáció. Mintegy mellékesen a mű tömören megismertet számos, a fenti tudományterületeken alkotó személyiség rövid életrajzával (többek között: Daniel Dennett, John Searle, David Chalmers, Patricia Churchland, Francis Crick, Antonio Damasio, V.S. Ramachandran, John Carew Eccles, Rodney Brooks, Alan Turing, Francisco Varela, René Descartes, David Hume, William James, és Buddha).

Magánélete 

1977-ben férjhez ment Tom Troscianko professzorhoz, mely házasságból két gyermek: Emily Tamarisk Troscianko (1982. február 20.), és Jolyon Tomasz Troscianko (1984. május 17.) született.

Ma Dr. Adam Hart-Davis-szel él.

Egyéb 
Blackmore ateista, aki sokat publikál a vallások ellen. Aktívan űzi a zent, de nem tartja magát buddhistának.

Könyvei

Magyarul 

A mémgépezet. Kulturális gének – a mémek; ford. Greguss Ferenc; Magyar Könyvklub, Bp., 2001 (Tudományos kaleidoszkóp)

Angolul 
—; Troscianko, E. (2018). Consciousness: An Introduction, (3rd ed.). London, Routledge. 2018. . . OCLC 1008770304.
Seeing Myself : the new science of out-of-body experiences. 2018. ROBINSON. . OCLC 1015243143.
Consciousness: A Very Short Introduction. Very Short Introductions. Oxford University Press. 2017 (2nd Ed).  . 
Consciousness: An Introduction, (2nd Ed).  New York, Oxford University Press, Feb 2011, pb 
Zen and the Art of Consciousness, Oxford, Oneworld Publications (2011), 
Consciousness: An Introduction (2nd Ed).  London, Hodder Education (2010) . .   
 (paperback). .

 (US ed.) .

 (US ed.). .
 (US ed.). .
 (2nd ed. revised). .
 (2nd ed.). .

Jegyzetek

Források 
Susan Blackmore rövid életrajza
Susan Blackmore életrajza

További információk 
Susan Blackmore honlapja 

Brit biológusok
Angol pszichológusok
Parapszichológia
Ateisták
Memetika
Angol nők
1951-ben született személyek
Élő személyek
Brit írók